
  दादा भगवान प्ररूपित


  सर्व दु:खों से मुक्ति


  संकलन : डॉ. नीरूबहन अमीन


  ‘दादा भगवान’ कौन ?


जून 1958 की एक संध्या का करीब छ: बजे का समय, भीड़ से भरा सूरत शहर का रेल्वे स्टेशन पर बैठे श्री ए.एम.पटेल रूपी देहमंदिर ‘दादा भगवान’ पूर्ण रूप से प्रकट हुए और कुदरत ने सर्जित किया अध्यात्म का अद्भुत आश्चर्य। एक घंटे में उन्हें विश्वदर्शन हुआ। ‘मैं कौन? भगवान कौन? जगत् कौन चलाता है? कर्म क्या? मुक्ति क्या?’ इत्यादि जगत् के सारे आध्यात्मिक प्रश्नों के संपूर्ण रहस्य प्रकट हुए।


उन्हें प्राप्ति हुई, उसी प्रकार केवल दो ही घंटों में अन्य को भी प्राप्ति करवाते थे, उनके अद्भुत सिद्ध हुए ज्ञानप्रयोग से। उसे ‘अक्रम मार्ग’ कहा। क्रम अर्थात् सीढ़ी दर सीढ़ी, क्रमानुसार ऊपर चढऩा! अक्रम अर्थात् बिना क्रम के, लिफ्ट मार्ग, शॉर्ट कट!


वे स्वयं प्रत्येक को ‘दादा भगवान कौन?’ का रहस्य बताते हुए कहते थे कि ‘‘यह जो आपको दिखते हैं वे दादा भगवान नहीं हैं, हम ज्ञानी पुरुष हैं और भीतर प्रकट हुए हैं, वे ‘दादा भगवान’ हैं। जो चौदह लोक के नाथ हैं। वे आप में भी हैं, सभी में हैं। आपमें अव्यक्त रूप में रहे हुए हैं और ‘यहाँ’ हमारे भीतर संपूर्ण रूप से व्यक्त हुए हैं। मैं खुद भगवान नहीं हूँ। मेरे भीतर प्रकट हुए दादा भगवान को मैं भी नमस्कार करता हूँ।’’

  
  निवेदन


आप्तवाणी मुख्य ग्रंथ है, जो दादा भगवान की श्रीमुख वाणी से, ओरिजिनल वाणी से बना है, वो ही ग्रंथ के छ: विभाजन किए गए हैं, ताकि वाचक को पढऩे में सुविधा हो।


1. ज्ञानी पुरुष की पहचान


2. जगत् कर्ता कौन?


3. कर्म का सिद्धांत 


4. अंत:करण का स्वरूप


5. सर्व दु:खों से मुक्ति


6. आत्मबोध


परम पूज्य दादाश्री हिन्दी में बहुत कम बोलते थे, कभी हिन्दी भाषी लोग आ जाते थे, जो गुजराती नहीं समझ पाते थे, उनके लिए परम पूज्य दादाश्री हिन्दी बोल लेते थे, वो वाणी जो केसेटों में से ट्रान्स्क्राईब करके यह आप्तवाणी ग्रंथ बना है! वो ही आप्तवाणी ग्रंथ को फिर से संकलित करके यह छ: छोटे ग्रंथ बनाए हैं! उनकी हिन्दी ‘प्योर’ हिन्दी नहीं है, फिर भी सुनने वाले को उनका अंतर-आशय ‘एक्ज़ेक्ट’ समझ में आ जाता है। उनकी वाणी हृदयस्पर्शी, हृदयभेदी होने के कारण जैसी निकली, वैसी ही संकलित करके प्रस्तुत की गई है ताकि सुज्ञ वाचक को उनके ‘डिरेक्ट’ शब्द पहुँचे। उनकी हिन्दी यानी गुजराती, अंग्रेजी और हिन्दी का मिश्रण। फिर भी सुनने में, पढऩे में बहुत मीठी लगती है, नेचुरल लगती है, जीवंत लगती है। जो शब्द हैं, वे भाषाकीय द्रष्टि से सीधे-सादे हैं किन्तु ‘ज्ञानी पुरुष’ का दर्शन निरावरण है, अत: उनका प्रत्येक वचन आशयपूर्ण, मार्मिक, मौलिक और सामने वाले के व्यू पोइन्ट को एक्ज़ेक्ट समझकर होने के कारण वह श्रोता के दर्शन को सुस्पष्ट खोल देता है और उसे ऊँचाई पर ले जाता है।


  - डॉ. नीरू बहन अमीन


 संपादकीय


सांसारिक दु:ख किसे नहीं है? हर कोई उससे छूटना चाहता है। लेकिन वह छूट नहीं पाता। उससे छूटने का मार्ग क्या है? ज्ञानी पुरुष के मिलते ही सर्व दु:खों से मुक्ति मिलती है। औरों को जो दु:ख देता है, वह स्वयं दु:खी हुए बिना नहीं रहता।


सर्व दु:खों से मुक्ति कैसे पाई जाए? सुख-दु:ख मिलने का यथार्थ कारण क्या है? औरों को सुख देने से सुख मिलता है और दु:ख देने से दु:ख मिलता है। यह सुख-दु:ख प्राप्ति का कुदरती सिद्धांत है! जिसे यह सिद्धांत संपूर्ण समझ में आ जाता है, वही किसी को बिल्कुल दु:ख न देने की जागृति में रह सकता है। फिर मन से भी वह किसी को दु:ख नहीं पहुँचा सकता है। इसके लिए ज्ञानी पुरुष ही यथार्थ क्रियाकारी उपाय बता सकते हैं। परम पूज्य दादा भगवान, जो इस काल के ज्ञानी हुए, उन्होंने छोटा सा, सुंदर और संपूर्ण क्रियाकारी उपाय बताया है कि हर रोज़ सुबह में हृदयपूर्वक पाँच बार इतनी प्रार्थना करो कि, ‘प्राप्त मन-वचन-काया से इस जगत् में किसी भी जीव को किंचित्मात्र भी दु:ख न हो, न हो, न हो।’ इसके बाद आपकी ज़िम्मेदारी नहीं रहेगी। किसी भी जीव को मारने का हमारा अधिकार बिल्कुल ही नहीं है, क्योंकि हम उसे बना नहीं सकते!


संसार में दु:ख क्यों है? उसका रूट कॉज़ है अज्ञानता! मैं स्वयं कौन हूँ? मेरा असली स्वरूप क्या है? यह नहीं जानने से सारे दु:ख सिर पर आ गए हैं। वास्तव में ‘आत्मज्ञानियों’ को इस संसार में एक भी दु:ख स्पर्श नहीं होता!


यदि आपको सुखी होना हो तो सदा वर्तमान में ही रहना! भूतकाल गया, सो गया। वह वापस कभी नहीं लौटता और भविष्यकाल किसी के हाथ में नहीं है। उसे कोई जानता भी नहीं। तो ‘वर्तमान में रहे सो सदा ज्ञानी!’


गृहस्थ जीवन में बेटे-बेटियाँ, पत्नी, माँ-बाप, आदि की ओर से हमें जो दु:ख मिलते हैं, वे हमारे ही मोह के रिएक्शन से मिलते हैं। वीतराग को कुछ भोगना नहीं पड़ता जीवन में। परम पूज्य दादा भगवान ने एक सुंदर बात बताई है कि घर एक कंपनी है। इस कंपनी में घर के सारे मेम्बर्स शेयर होल्डर्स हैं। जिसका जितना शेयर, उतना उसके हिस्से में भुगतने का आएगा। फिर सुख हो या दु:ख! मुनाफा हो या घाटा!


भगवान ने कहा है कि अंतर-सुख और बाह्य सुख का बैलेन्स रखना चाहिए। बाह्य सुख बढ़ेगा तो अंतर-सुख कम हो जाएगा और अंतर-सुख बढ़ेगा तो बाह्य सुख कम हो जाएगा।


चिंता होने का कारण क्या है? अहंकार, कर्तापन! वह जाए तो चिंता जाए।


कुदरत का दरअसल न्याय क्या है? हम अपनी भूलों से किस तरह से छूटें? निजदोष क्षय किस तरह से किया जाए? इन सारे प्रश्रों को पूज्य दादाश्री ने आसानी से हल करने का रास्ता प्रस्तुत पुस्तक में बताया है।


डॉ. नीरू बहन अमीन के जय सच्चिदानंद


  सर्व दु:खों से मुक्ति


व्यवहार की खास दो बातें


प्रश्नकर्ता : हर एक व्यक्ति जो जन्म लेता है, उसका व्यवहार में कर्तव्य क्या है?


दादाश्री : यह जो पेड़ होता है, उसका कर्तव्य क्या है? वह अपने आप ही ज़मीन में से पानी पीता है और फल दूसरों को देता है। पेड़ को फिर बदले में आप कुछ देते हैं? ऐसे आप सारा दिन सब को सुख देना, किसी को दु:ख मत देना। फिर आपको सुख मिल जाएगा। और कुछ नहीं, इतना ही समझना है। अब दु:ख आए तो समझ लेना कि यह पीछे का अपना कोई हिसाब है, उससे आया है मगर अब तो दूसरे को सुख देने का व्यापार ही करना है।


बुद्घि का दुरुपयोग करोगे तो बाद में मेन्टल (पागल) हो जाओगे। जो सभी लोगों को फँसाता है, वह बुद्घि के दुरुपयोग के बिना किसी व्यक्ति को फँसा नहीं सकता। आँख का दुरुपयोग हुआ तो फिर अगले जन्म में आँख नहीं मिलेगी। कम दुरुपयोग किया तो आँख मिलेगी मगर उसका दु:ख ही रहेगा और पूरा दर्शन नहीं होगा (पूरी दृष्टि नहीं होगी), ऐसे पूरा फायदा नहीं मिलेगा। हाथ का दुरुपयोग किया तो हाथ नहीं मिलेगा और वाणी का दुरुपयोग किया तो सारी वाणी ही चली जाएगी। सभी इन्द्रियों का सदुपयोग होना चाहिए।


दूसरी बात भगवान ने क्या कही है कि बिना हक़ की कोई चीज़ मत लो। बिना हक़ यानी कोई भी चीज़ जो तुम्हारी मालिकी की नहीं है, वहाँ तुम दृष्टि भी मत बिगाड़ो। ये लोग रास्ते में घूमते हैं तो कोई स्त्री अच्छी देखी कि उनकी दृष्टि बिगड़ जाती है। जो व्यक्ति भगवान को मानता है, वह व्यक्ति ऐसा तो नहीं होना चाहिए। क्योंकि वह स्त्री दूसरे की है। तुम्हारे लिए बिना हक़ की है, तुम्हारा हक़ नहीं है उस पर। मनुष्य में भी बुरे विचार आएँ, तो मनुष्य में और पशु में क्या फर्क है? दृष्टि भी बुरी नहीं होनी चाहिए, मन भी बिगड़ना नहीं चाहिए। नहीं तो उसकी बहुत जोखिमदारी है। बिना हक़ का विषय भोगना नहीं चाहिए। कुरान में भी लिखा है कि भले चार बार शादी करो मगर दूसरे की स्त्री पर दृष्टि मत बिगाड़ो। दूसरे की स्त्री पर दृष्टि बिगाड़े तो उसे बिना हक़ का भोगना बोला जाता है। हमारी इतनी ही बात सब की समझ में आ जाए तो हिन्दुस्तान देवलोक जैसा हो जाएगा।


(केवल) हक़ का विषय भोगना चाहिए। बिना हक़ के विषय से बहुत नुकसान हो जाता है, सब का माइन्ड फ्रेक्चर हो जाता है। स्त्री का माइन्ड फ्रेक्चर हो जाता है और पुरुष का माइन्ड भी फ्रेक्चर हो जाता है। अपने हक़ का विषय भुगतने में फियर (डर) नहीं लगता और बिना हक़ में बहुत फियर लगता है, विश्वासघात होता है। जो बिना हक़ का पैसा है, वह भी नहीं लेना चाहिए। कुदरत ने जो कुछ दिया है वही तुम्हारे हक़ का है, वही तुम्हारे लिए है। ये सब सेकेंडरी स्टेज की बात कही। जो रियल की बात है, वह स्टेज तो बहुत ऊँचा है। वह रियल जानना हो और आपकी समझ में आ जाएँ तो हमें कोई हरकत नहीं है, हम वह भी बता देंगे। सब बता देंगे। ज्ञान भी दे देंगे और सेल्फ रियलाइज़ेशन (आत्म साक्षात्कार) भी हो जाएगा।


मारने का अधिकार किसे?


जो क्रिएशन है, उसके अंदर भगवान नहीं है। क्रिएशन तो मैन मेड (मानव निर्मित) होता है। मैन मेड में भगवान नहीं है। क्रीचर्स (प्राणी) के अंदर भगवान हैं, वह ज़िम्मेदारी समझ लेना। क्रिएशन को तोड़ डालोगे, उसके मालिक को पूछकर,तो कोई पाप नहीं लगेगा। क्रीचर्स को मार डालेगा तो पाप लगेगा, क्योंकि अंदर भगवान बैठे हैं। ये बग्स (खटमल) होते हैं न, उन्हें कभी मारते हो?


प्रश्नकर्ता : उन्हें तो देखते ही मार देता हूँ।


दादाश्री : ऐसा! इतना ज़ोरदार व्यकि(!!)


प्रश्नकर्ता : ऐसे बहुत सारे लोग हैं लेकिन यहाँ पर बैठने के बाद ऐसा नहीं बोलते कि मैं मारता हूँ।


दादाश्री : मगर ज़िम्मेदारी तो उनकी ही है न, मारने की? खटमल मारने से फिर खटमल काटते नहीं कभी? काटना बंद हो जाता है?


प्रश्नकर्ता : दूसरे आ जाते हैं।


दादाश्री : वे बड़े-बड़े मज़बूत लोग भी जब नींद में होते हैं, तब ये खटमल उनके पास खाना खाते हैं (खून चूसते हैं)। नींद में सारी रात काटते हैं। वो जागने के बाद नहीं खाने देता। पर कोई खटमल भूखा नहीं रहता! उनकी खुराक ही ब्लड (खून) है। सब लोग सो गए किवे सारी रात खाते हैं, तो फिर जागते हुए भी खाने दो न! होटल चालू रखो। मच्छर भी काटते हैं? उसका क्या करते हो?


प्रश्नकर्ता : मार देता हूँ।


दादाश्री : वह किसकी ज़िम्मेदारी है?! कोई साइन्टिस्ट एक भी मच्छर बना नहीं सकता। एक मच्छर भी कोई बना सकता है?


प्रश्नकर्ता : नहीं।


दादाश्री : तो फिर, जो चीज़ हम बना नहीं सकते, उसे मारने का अधिकार नहीं है। जो बना सकता है, उसी को ही तोड़ने का अधिकार है। पुलिस वाला अगर गाली देता है, तो क्या करते हो? उसे मारते हो?


प्रश्नकर्ता : उसके सामने तो चुप रहना ही पड़ता है।


दादाश्री : और बाघ के पास, शेर के पास क्या होता है?


सभी जीव के अंदर भगवान हैं, तो किसी भी जीव को तुम मारोगे क्या?


प्रश्नकर्ता : नहीं, ऐसा नहीं करना चाहिए।


दादाश्री : हाँ, अपने से किसी भी जीव को दु:ख न हो, ऐसा करने का। छोटे से छोटा जीव हो तो भी उसे दु:ख नहीं हो ऐसे चलने का, ऐसे रहने का। घर में किसी को दु:ख देते हो? मदर (माता जी) को, फादर (पिता जी) को?


प्रश्नकर्ता : बिल्कुल नहीं।


दादाश्री : तो फिर किसको दु:ख देते हो?


प्रश्नकर्ता : किसी को भी नहीं।


दादाश्री : और तुम्हें कोई दु:ख देता है? कौन देता है?


प्रश्नकर्ता : घर में कोई नहीं देता, मगर बाहर सब दु:ख देते हैं।


दादाश्री : सौ-दो सौ व्यक्ति दु:ख देते हैं या दो-चार व्यक्ति दु:ख देते हैं?


प्रश्नकर्ता : दो-चार।


दादाश्री : ओ हो हो हो! इतनी बड़ी दुनिया में दो-चार का क्या हिसाब?! यहाँ पूरे रूम (कमरे) में मच्छर हों और सब मच्छर काटें तो ठीक बात है। (पर) ये तो दो-चार मच्छर काटें तो कौन सी बड़ी बात है?!


प्रश्नकर्ता : दो ही व्यक्ति दु:ख देने वाले हों तो भी बहुत होता  है।


दादाश्री : ऐसा? तुम किसी को दु:ख नहीं दोगे तो बाहर वाला कोई भी दु:ख नहीं देगा। तूने कभी किसी को दु:ख दिया था? दु:ख दिए बिना तो अपने को कोई दु:ख नहीं देता। हमें कोई दु:ख नहीं देता।


प्रश्नकर्ता : मुझे विश्वास है कि इस जन्म में मैंने किसी को दु:ख नहीं दिया, फिर भी लोग मुझे दु:ख देते हैं।


दादाश्री : हाँ, वह इस जन्म का नहीं होगा, तो वह पीछे का हिसाब होगा। इस जन्म के बहीखाते में नहीं मिलता है, यह पिछले बहीखाते (खाते) का है। मगर कुछ न कुछ तो होगा न? वो सब पीछे का बहीखाता चल सकता है अभी। तुम्हें बहुत दु:ख देता है? मारता-पीटता है? जेल में रख देता है? क्या दु:ख देता है? देखो, दु:ख तो किसे कहा जाता है कि कोई व्यक्ति आपको खाना नहीं दे तो अपने को दु:ख है, सोने की जगह नहीं मिले तो दु:ख है, कपड़े पहनने को नहीं मिले तो दु:ख है। तो फिर तुम्हें क्या कपड़े पहनने को नहीं मिलते?


प्रश्नकर्ता : वह सब तो मिलता है।


दादाश्री : तो फिर क्या दु:ख है तुम्हें? तुम्हें जो दु:ख देता है, उसको हमारे पास ले आओ, तो हम बोल देंगे कि इसका क्या हिसाब है, इसका हिसाब पूरा कर दो, सब जमा कर दो, खाता बंद कर दो। ऐसा करोगे न? हाँ, बुला लो। हम उसका खाता पूरा करा देंगे। तो सब दु:ख पूरा हो जाएगा।


इधर आया है, हमें मिला है, तो उसके पास कोई दु:ख रहता ही नहीं।


सुख-दु:ख का वास्तविक स्वरूप


इस दुनिया में दु:ख है ही नहीं। मगर हर कोई व्यक्ति दु:खी है, वह रोंग बिलीफ से दु:खी है। और सारा दिन क्या बोलता है, ‘मैं कितना दु:खी हूँ, मैं कितना दु:खी हूँ।’ उससे पूछो कि ‘आज खाने का चावल है? तेल है? सबकुछ है, तो तुम्हें कोई दु:ख नहीं है।’ मगर वाइफ (पत्नी) के साथ झगड़ा करता है, लड़के के साथ झगड़ा करता है और दु:खी होता है।


दुनिया का कायदा क्या है? आपको अगले जन्म में क्या-क्या चाहिए, उसका टेन्डर भरो। क्योंकि आपका ऊपरी (बॉस, वरिष्ठ) कोई नहीं है। जो है वह आप खुद ही हैं। मगर आप जिस माइल पर हैं, उस माइल की चीज़ ही आपको मिलेगी, दूसरे माइल की चीज़ नहीं मिलेगी! आप 97 माइल पर हैं तो 97 माइल पर जो कुछ आपको चाहिए, वह बोल दो, तो आप बता देंगे कि ‘हमें रहने का मकान भी चाहिए, तीन रूम चाहिए।’ वो सब लिख लिया। फिर उतनी ही चीज़ आपको मिलती है। तो फिर दु:ख कैसे होता है? कि हमारे पास तीन रूम (कमरे) हैं और हमारे फ्रेन्ड (मित्र) के पास नौ रूम हैं। यह दु:ख की शुरुआत हो गई, बिगिनिंग ऑफ मिज़री और टेन्डर में सिर्फ पत्नीलिखी थी, मगर पूर्ति के समय सास-ससुर, साला-साली, वे सभी साथ आएँगे। आपकी समझ में आया न? एक स्त्री के लिए कितनी ज़िम्मेदारी लेनी पड़ती है।


प्रश्नकर्ता : इस संसार में प्राणी दु:खी क्यों है? इसका निदान क्या है? इससे छुटकारा किस तरह मिले?


दादाश्री : किसी भी प्राणी को जो दु:ख है, तो वह उसकी अज्ञानता से है। चार व्यक्ति इस रास्ते के बदले उस रास्ते पर चले गए तो उनकोदु:ख होता है या नहीं? बस, ऐसा ही दु:ख है। अज्ञानता से दु:ख है और ज्ञान से सुख है। अज्ञानता से माया का अपने पर राज हो जाता है और ज्ञान से भगवान का राज हो जाता है।


एक बड़ा सेठ है, उसने दारू नहीं पिया तब तक तो कैसी अच्छी बातें करता है। फिर दारू की एक बोतल पी ली, तो कोई अलग ही बातें बोलता है। वह कौन सी शक्ति काम करती है?





प्रश्नकर्ता : दारू काम करती है।


दादाश्री : तो यह जगत् भी दारू से चलता है, मगर ये मोह रूपी ब्रांडी (दारू) से चल रहा है। मनुष्य का मोह चला जाए, तो समाधि हो जाती है।


प्रश्नकर्ता : ट्रेन से आते वक्त प्लेटफॉर्म पर एक अंधे को देखा, तब मेरे मन में हुआ कि दुनिया में सब दु:खी हैं।


दादाश्री : जगत् में दो प्रकार के अंधे मनुष्य हैं। एक तो अंधा, जैसा आपने देखा था, जिसकी आँखें नहीं थीं और अंधा हो गया था और दूसरे, इस वल्र्ड में जो सब लोग हैं, वे भी अंधे हैं। आँख से अंधा है, वह अपना खुद का नुकसान नहीं करता है और ये दूसरे लोग अपना खुद का सारा दिन नुकसान ही करते रहते हैं। वे भगवान की भाषा में आँख से देखते हुए भी अंधे हैं।


भगवान की तो एक ही भाषा है और लोगों की सब की अलग-अलग भाषा है। तुम स्त्री को डिवॉर्स दोगे और दूसरा कहता है कि हमें स्त्री चाहिए। तुम्हारी लैंग्वेज (भाषा) में वह स्त्री बहुत बुरी है और दूसरे की लैंग्वेज में वह बहुत अच्छी है। मगर भगवान की भाषा में वे दोनों बातें गलत हैं। यह लोगों की भाषा की बात है।


दुनिया में दु:ख है ही नहीं। मगर अंधा है, इससे दु:ख लगता है। जब धीरे-धीरे आँखें खुलती हैं, तब थोड़ा-थोड़ा सुख लगता है। फिर जब पूरी आँख खुलती है तो दु:ख है ही नहीं दुनिया में। दुनिया में दु:ख होता ही नहीं कभी। सारे दु:ख अपनी-अपनी ‘भाषा’ में हैं। अगर अंधा नहीं होता, तो दु:ख ही नहीं। इसलिए वीतराग भगवान ने बोला था कि समकित कर लो। समकित होने पर थोड़ी-थोड़ी आँखें खुलेंगी और थोड़ा-थोड़ा सुख बढ़ेगा। पूरी आँखें खुल गईं कि मोक्ष हो गया।


रोंग बिलीफ को मिथ्या दर्शन बोलते हैं और राइट बिलीफ को सम्यक् दर्शन बोलते हैं। मिथ्या दर्शन से भौतिक सुख मिलता है। वह आरोपित सुख है, सच्चा सुख नहीं है। सच्चा सुख आत्मा में है। मगर यह क्या कहता है कि इस जलेबी में सुख है। जलेबी में सुख है ही नहीं। मगर कुछ लोग बोलेंगे कि जलेबी में सुख है और दूसरे लोग बोलेंगे कि जलेबी हमें पसंद नहीं है। कुछ लोग जलेबी को हाथ भी नहीं लगाते। यह तो, जैसा भाव किया ऐसा अंदर से ही सुख निकलता है। आत्मा का सुख आरोपित करता है कि जलेबी में सुख है, फिर जलेबी खाता है तो उसको अच्छा लगता है। हम तो पूरी ज़िंदगी में एक घड़ी भी नहीं लाए। क्योंकि इसमें क्या सुख है? सुख तो आत्मा के अंदर है। वह स्वतंत्र सुख है। हमें जेल में ले जाएँ तो भी हमें अच्छा लगेगा कि हम घर पर होते हैं, तो दरवाज़ा भी हमें खुद ही बंद करना पड़ता है, इधर तो पुलिस वाला दरवाज़ा बंद करेगा। हमारा तो फायदा ही है। ऐसी दृष्टि बदल गई तो कोई परेशानी है फिर? परेशानी सब लौकिक दृष्टि से है। वह लौकिक दृष्टि सब रोंग बिलीफ है। सब लोग जिसमें सुख मानते हैं, उसमें आप भी सुख मानते हैं, वो रोंग बिलीफ है। सब लोग जिसमें सुख मानते हैं, मगर उसमें से सुख तो मिलता ही नहीं और वह आरोपित भाव ही है। उस सुख के पीछे फिर दु:ख आता है। आपने दु:ख देखा है कभी? हमने पच्चीस साल से कभी दु:ख नहीं देखा है। सुख भी नहीं, दु:ख भी नहीं, हमें तो निरंतर परमानंद है। सुख और दु:ख हैं, वह तो वेदना है। जिसे आम पसंद है, वह आम खाएगा तो उसे ठंडक हो जाती है। वह शाता (सुख परिणाम) वेदनीय है और जिसे आम पसंद नहीं है, यदि उसे आम खिलाएँगे तो उसे अशाता (दु:ख परिणाम) होती है। यह अशाता वेदनीय है। यह वेदनीय सच्चा सुख नहीं है। वह सच्चा सुख तो सनातन सुख है।


जैसे मछ़ली तड़पती है, ऐसे सारा दिन पूरी दुनिया तड़प रही है। चिंता हो गई तो फिर वह रिलेटिव एडजस्टमेन्ट करता है। नहीं तो दूसरी क्या मेडिसिन (दवा) लगाएँ? सिनेमा में चलो। लेकिन इनको मालूम नहीं है कि इस दवा से क्या फायदा है? इससे तो वह अधोगति में जाएगा। अंदर खराबी हो गई, चिंता हो गई, उस समय यदि कुछ योग में बैठ गया, भजन में बैठ गया और नहीं पसंद हो तो भी स्ट्रोंग रहा तो वो ऊपर चढ़ता है। जो पसंद है, वहाँ मूच्र्छित होता है और वह नीचे चला जाता है। ऐसे सिनेमा जाने से नीचे ही चला जाएगा। ‘नहीं पसंद आता’ वह सब आत्मा का विटामिन है मगर उसका ख्याल नहीं है।


एक सेकन्ड भी क्लेश करने के लिए यह वल्र्ड (जगत्) नहीं है। जो हो रहा है वह न्याय ही हो रहा है। कोर्ट का न्याय तो पक्षपाती होता है, गलत भी होता है। मगर कुदरत का न्याय तो दरअसल न्याय ही होता है। जो दिव्यचक्षु से देख रहे हैं, उनको बिल्कुल करेक्ट (सही) दिखाई देता है। मगर जिसके पास वह दृष्टि नहीं, उसकी समझ में नहीं आएगा, तब तक वह दु:खी ही होता रहेगा।


केवल रियल व्यू पोइन्ट नहीं चलेगा, रिलेटिव व्यू पोइन्ट पहले चाहिए। दु:ख रिलेटिव में है और पूरी दुनिया ही दु:खी है। रियल में दु:ख नहीं है। रियल में दृष्टि मिल गई, फिर कोई दु:ख नहीं है। मगर अभी तक दृष्टि रिलेटिव में ही है। हम आपकी रिलेटिव दृष्टि को रियल कर देंगे, तो फिर आपको आनंद ही रहेगा। मात्र दृष्टि का फर्क है। हम यह साइड देखते हैं, आप वह साइड देखते हैं।


जहाँ सच्चिदानंद है, वहाँ कुछ भी दु:ख नहीं है और दु:ख है, वहाँ सच्चिदानंद नहीं है।


प्रश्नकर्ता : अब मैं मानता हूँ कि दु:ख है ही नहीं।


दादाश्री : हाँ, दु:ख तो है ही नहीं। दु:ख तो सिर्फ रोंग बिलीफ ही है। जिसे रोंग बिलीफ है, वहाँ दु:ख है। जिसे रोंग बिलीफ नहीं, वहाँ दु:ख ही नहीं है।


प्रश्नकर्ता : आध्यात्मिक दृष्टि से तो दु:ख है ही नहीं।


दादाश्री : हाँ, मगर ऐसी बात बोलने से तो नहीं चलेगा। अध्यात्म में तो कुछ दु:ख ही नहीं है लेकिन ऐसा व्यवहार में नहीं चलेगा। हर एक व्यक्ति को दु:ख होता है, यह फैक्ट (सच) बात है और ‘ज्ञानी पुरुष’ को तो आधि, व्याधि और उपाधि (बाहर से आने वाला दु:ख, परेशानी) में भी समाधि रहती है, यह भी फैक्ट बात है। आपको कभी दु:ख हुआ है?


प्रश्नकर्ता : मैं मान रहा हूँ कि अध्यात्म में दु:ख है ही नहीं।


दादाश्री : वह तो आपकी मान्यता से है, आपकी बिलीफ में ऐसा है कि दु:ख है ही नहीं। मगर आपको तो दु:ख है या नहीं?


प्रश्नकर्ता : वह तो वेदना है।


दादाश्री : वेदना? तो वेदना ही दु:ख है।


प्रश्नकर्ता : दु:ख मन को होगा, वेदना शरीर को होगी।


दादाश्री : नहीं, वेदना मन को ही होती है। शरीर को भी वेदना होती है। मगर वेदना क्यों कहा? कि मन है इसलिए वेदना कहा, मन नहीं होता तो वेदना नहीं होती थी। मन को ही वेदना होती है।


सारा जगत् अंधश्रद्घा पर चलता है। यह पानी पीते हैं, तो उसमें किसी ने पॉइज़न (ज़हर) नहीं डाला उसकी क्या गारन्टी है? मगर अंधश्रद्घा से पानी पीते हैं न?! ये खाना खाते हैं, उसमें क्या डाला है, उसकी क्या कुछ गारन्टी है? मगर जगत् में सब अंधश्रद्घा पर ही रहते हैं।


प्रश्नकर्ता : श्रद्घा के बल पर हमारे दु:ख हम भूल सकते हैं या नहीं?


दादाश्री : श्रद्घा दो प्रकार की हैं, एक रोंग बिलीफ है और एक राइट बिलीफ है। आपको रोंग बिलीफ की श्रद्घा से कुछ फायदा नहीं मिलेगा। थोड़ी देर शांति रहेगी, मगर पूरा फायदा नहीं मिलेगा, प्रॉब्लम सॉल्व नहीं हो जाएगा। आपका नाम क्या है?


प्रश्नकर्ता : रवीन्द्र।


दादाश्री : क्या आप सचमुच रवीन्द्र हैं? आप रवीन्द्र हैं वह सच बात है?


प्रश्नकर्ता : हमें तो सच लगता है।


दादाश्री : यह तो आपका नाम है, यह पहचान के लिए है, मगर आप कौन हैं?


प्रश्नकर्ता : यह पहचानने की कहाँ ताकत (क्षमता) है?


दादाश्री : उसें पहचानने की ज़रूरत है। आप रवीन्द्र हैं, यह हम भी मानते हैं, वह पहचान के लिए है। मगर आपको ऐसी श्रद्घा हो गई है कि मैं रवीन्द्र ही हूँ। यह रोंग बिलीफ है।


प्रश्नकर्ता : तो सही बिलीफ क्या है?


दादाश्री : वह सही बिलीफ ‘ज्ञानी पुरुष’ दे देते हैं। सब रोंग बिलीफ फ्रेक्चर करते हैं और राइट बिलीफ दे देते हैं।


खुद का स्वरूप जान लिया, फिर बिल्कुल शांति रहती है। जहाँ तक यह नहीं जाना, वहाँ तक दु:ख है। ‘ज्ञानी पुरुष’ की कृपा से खुद की पहचान हो सकती है। फिर सब दु:ख चले जाते हैं। आसपास दु:ख हो, उसमें भी समाधि रहे, उसका नाम वीतराग विज्ञान। कोई गाली दे तो भी सुख नहीं जाता। और इस संसार के सब लोग क्या करते हैं? किसी ने गाली दी तो बर्दाश्त कर लेते हैं। लेकिन जब खुद की पहचान हो गई, तो फिर कुछ बर्दाश्त नहीं करना पड़ता। इतना आनंद होता है कि फिर कुछ दु:ख स्पर्श करता ही नहीं।


कुदरत का असल न्याय


प्रश्नकर्ता : किसी व्यक्ति में हार्ट की प्योरिटी रहती है, वह अच्छा है, प्रामाणिक है, फिर भी उसे संसार में प्रमोशन क्यों नहीं मिलता ?


दादाश्री : नहीं, वह प्रमोशन तो नहीं मिले मगर उसको खाना भी नहीं मिले, क्योंकि वह प्रारब्ध के हाथ में है। खाना मिलना, प्रमोशन मिलना, वह सब प्रारब्ध के हाथ में है।


प्रश्नकर्ता : वह प्रारब्ध कौन लिखता है?


दादाश्री : कोई लिखने वाला नहीं है। वह ऐसे (स्वत:) ही लिखा जाता है, जैसे मशीन चलता है न? ऐसे ही चलता है।


प्रश्नकर्ता : अपने प्रारब्ध में ऐसे दु:ख भुगतने का क्यों आता है? इसमें भूल कहाँ होती है?


दादाश्री : दूसरे को दु:ख देने का भाव किया, उसका फल दु:ख ही आएगा और दूसरे को सुख देने का भाव किया तो उसका फल सुख ही आएगा।


प्रश्नकर्ता : मगर हम सुख देने का भाव करते हैं, फिर भी ऐसा तो नहीं होता।


दादाश्री : नहीं, यह पहले जो भाव हो गए थे, उसका फल इस भव में मिलता है और अभी नए भाव करते हैं, उसका आगे के भव में फल आएगा, इस भव में नहीं आएगा। पीछे जो भाव किए थे, उसका फल तैयार हो गया और फल परिपक्व होने के बाद में मिलता है।


प्रश्नकर्ता : पिछले भव के कर्म के फल से आज कोई व्यक्ति चोरी करता है, पर उसको आगे के जन्म में कुछ बिगड़े नहीं, ऐसा हो सकता है?


दादाश्री : हाँ, चोरी करने के बाद यदि वह बहुत पश्चाताप करे कि, ‘मैंने बहुत खराब किया, ऐसा नहीं करना चाहिए।’ तो आगे के भव के लिए बहुत अच्छा होगा।


प्रश्नकर्ता : पश्चाताप तो मन का है न?


दादाश्री : हाँ, बस ऐसा पश्चाताप हो गया, तो बहुत हो गया।


प्रश्नकर्ता : लेकिन उसे जेल में भी तो जाना पड़े न?


दादाश्री : जेल में गया, वह तो चोरी की, उसका फल मिला।


प्रश्नकर्ता : ऐसे फल मिलने से उसका समाज में जो मान है, इज़्ज़त है, वो तो चले जाएँगे न?


दादाश्री : हाँ, चोरी की तो समाज में मान रहता ही नहीं।


प्रश्नकर्ता : एक बेटा दारू पीकर आता है और घर में आने के बाद अपने माँ-बाप को मारता है, तो उसमें भूल किसकी है?


दादाश्री : माँ-बाप की। जो मार खाता है, उसकी ही भूल है। दूसरे माँ-बाप को क्यों मार नहीं पड़ती? इनको क्यों मारता है? वह माँ-बाप की भूल है।


प्रश्नकर्ता : तो माँ-बाप को मार नहीं खानी चाहिए न फिर?


दादाश्री : मार नहीं खाएगा तो क्या करेगा?


प्रश्नकर्ता : अगर कुछ कर सकता है तो मार नहीं खाना न!


दादाश्री : मार नहीं खाएगा, तो क्या करेगा? वह मार ही मारेगा। वह दारू पिएगा, सबकुछ करेगा और पीने के पानी के अंदर ज़हर भी डाल देगा और तुम सब को मार डालेगा।


प्रश्नकर्ता : तो इसमें बाप का क्या गुनाह है?


दादाश्री : माँ-बाप का बहुत ही गुनाह है।


प्रश्नकर्ता : कैसे?


दादाश्री : वह पूर्व जन्म का हिसाब है। देखो, मैं तुम्हें समझाता हूँ। किसी ने आपकी जेब काट ली और पाँच हज़ार लेकर भाग गया और वह फिर आपके हाथ में नहीं आया। सब लोग क्या बोलेंगे कि ‘जो भाग गया उसकी भूल है।’ आप तो यहाँ रोते हैं। कौन रोता है? जिसकी भूल है, वो ही रोता है। चोर तो अभी मौज कर रहा है, वो जब पकड़ा जाएगा तब रोएगा, तब उसकी भूल है। आज तो जो रोता है, वही पकड़ा गया है। यह तो ‘भुगतता है उसी की भूल’। ऐसे ये फादर-मदर आज पकड़े गए हैं।


आपकी होटेल में किसी व्यक्ति ने सौ रुपये का चाय-नाश्ता किया और रुपये आपको नहीं दिए, तो वह आपकी भूल है, उसकी भूल नहीं है। आप आज पकड़े गए। इसलिए उसको गाली मत दो। भगवान ऐसा बोलते हैं कि आपकी भूल से ही वो आपको मिला। वो तो आपके सौ रुपये का नुकसान करने के लिए निमित्त है।





प्रश्नकर्ता : लेकिन दादा, इस संसार में हम रहते हैं तो ऐसा हर बार छोड़ देने से काम कैसे चलेगा?


दादाश्री : नहीं चलेगा तो फिर क्या करोगे तुम?


प्रश्नकर्ता : देखिए, हमारा होटल है। उसमें झगड़े करने वाले लोग भी आते हैं। अगर उन्हें रोकेंगे नहीं, तो वे हमेशा झगड़े करते ही रहेंगे।


दादाश्री : उनको तो रोकना ही चाहिए। रोकने में कोई हर्ज नहीं है। मगर जिसने मार खाई उसकी भूल है। आपको मारा तो आपकी भूल है। जो सहन (बर्दाश्त) करता है, उसकी भूल है।


प्रश्नकर्ता : तो फिर सहनशीलता कितनी हद तक व्यक्ति को रखनी चाहिए?


दादाश्री : सहनशीलता रखने की ज़रूरत ही नहीं। सहनशीलता ज़्यादा रखेंगे तो स्प्रिंग की तरह उछलेगी और झगड़े हो जाएँगे। सहनशीलता कायदेसर (नियमानुसार) नहीं है।


प्रश्नकर्ता : इसका मतलब यह कि कर्म तो करते ही जाना?


दादाश्री : कर्म तो करना ही है। कोई गुंडा आए तो बोलने का कि ‘हम तुमको मार देगा।’ हम खुद मार खाएँ ऐसा नहीं करने का। लेकिन उसके सामने हो गए, फिर जिसने मार खाया उसकी भूल है।


एक व्यक्ति स्कूटर पर जाता है और सामने से एक कार आकर उसको टकरा गई और उसका पाँव तोड़ दिया, तो वहाँ पर किसकी भूल है? जिसका पाँव टूट गया उसकी भूल है। कार वाला तो जब पकड़ा जाएगा तब उसकी भूल है। मगर स्कूटर वाले को, उसकी भूल हो गई थी, उसका फल मिल गया।


प्रश्नकर्ता : लेकिन उसकी भूल कैसे, दादाजी?


दादाश्री : पूर्व भव की भूल है, आज उसको फल मिल गया। वह सब को क्यों नहीं मिलता? यह हिसाब है। यह सब आपको मिला है, हम आपको मिले हैं, यह पूर्व भव का हिसाब है। आपको कुछ समाधान हुआ क्या?


प्रश्नकर्ता : हाँ, हो गया।


दादाश्री : यह जो मच्छर है वह कभी काटते हैं, तो व्यक्ति क्या करता है? उसको मार देता है। और वह ‘बबूल का शूल’ ऐसे रास्ते में पड़ा है और आप बिना चप्पल चल रहे हैं, तो आपका पाँव ऐसे उसके ऊपर आ गया तो पाँव में लगा, तो उसके लिए कौन गुनहगार है? वहाँ पर तो मच्छर गुनहगार है, इसके लिए उसको मार दिया लेकिन इधर वह शूल पाँव के अंदर चला गया, वहाँ कौन गुनहगार है?


प्रश्नकर्ता : हम खुद ही गुनहगार हैं।


दादाश्री : हाँ, ऐसे ही है। आपकी ही भूल है। जो कोई आपको दु:ख देता है यह सब आपकी भूल से ही देता है और सुख देता है वह भी आपने जो सुख दिया है, तो सुख आता है। आपकी कुछ भूल है, इसलिए दु:ख है। हमें कोई दु:ख नहीं है क्योंकि हमारी कोई भूल नहीं है।


अपनी भूल से छूटना कैसे?


दूसरे को कोई तकलीफ नहीं हो ऐसा होना चाहिए और अपनी भूल से किसी को परेशानी हो गई तो क्या करने का, कि उसके अंदर शुद्घात्मा भगवान है, उनके पास माफी माँगने का कि, ‘हे शुद्घात्मा भगवान, आज मेरे से उस व्यक्ति को बहुत परेशानी हो गई, बहुत नुकसान हो गया। हे भगवान, उसकी मैं माफी माँगता हूँ, मेरी इच्छा नहीं थी, फिर भी ऐसा हो गया है, मुझे माफ करो। फिर कभी ऐसा नहीं करूँगा। ऐसा नहीं होना चाहिए।’ ऐसा आप भगवान से बोलो। क्योंकि दुनिया में सभी जीव मात्र के अंदर भगवान बैठे हैं। सभी देहधारी के अंदर शुद्घ चेतन रूप बैठे हैं। भगवान ये नोंध (नोट) करते हैं कि ‘रवीन्द्र ने ये बुरा किया, इसको नुकसान किया’ और फिर इसका आपको फल मिलता है। रोज़ सुबह में ऐसा बोलने का कि ‘मुझसे किसी भी जीव को किंचित्मात्र दु:ख न हो’। ऐसी भावना करके बाहर निकलने का। इतना करेगा? तो कल से ही चालू कर देना। फिर किसी को दु:ख हो गया तो, ‘हे शुद्घात्मा भगवान, ये इतनी मेरी गलती हो गई, मुझे माफ कर दो, फिर गलती नहीं करेंगे।’ इतना ही बोलने का, दूसरा कुछ नहीं बोलने का। बाहर मूर्ति के पास जाना-नहीं जाना, वो तो आपकी मर्ज़ी की बात है, मगर सच्चे भगवान तो अंदर ही है।


प्रश्नकर्ता : समझ लो मेरे से गलती नहीं हुई है, तो?


दादाश्री : सारा दिन गलती ही होती है। आपकी कितनी गलती होती है, मालूम है? रोज़ की पाँच हज़ार गलतियाँ होती हैं लेकिन आपको गलती का पता ही नहीं है। क्योंकि गलती की तलाश कैसे करते हो? गलती तो, इतनी बड़ी-बड़ी गलतियाँ हैं, बहुत गलतियाँ हैं। किसी के साथ गुस्सा हो गया, किसी की कोई चीज़़ लेने का भाव हो गया, व्यापार में कपट करके ज़्यादा ले लेने का विचार हो गया, ऐसा विचार भी हो तो भी गलती है और उसकी भगवान के पास माफी माँग लेने की।


ऐसी गलती होती है या नहीं होती है?


प्रश्नकर्ता : हाँ, ऐसी गलती तो करता हूँ।


दादाश्री : आप तो कोई-कोई बड़ी गलती देख सकते हैं, मगर आज से आप ज़्यादा देखेंगे। जब हम आत्म साक्षात्कार करा देंगे फिर बहुत दिखेगा, सूक्ष्म भी दिखेगा। और जितनी गलतियाँ देखोगे, उतनी गलतियों की माफी माँग लो, तो वो गलतियाँ चली जाएँगी, खत्म हो जाएँगी। बस, वही धर्म है, चौबीस तीर्थंकरों का। बाकी, शास्त्र तो एक व्यक्ति के लिए नहीं लिखे हैं, सब के लिए लिखे हैं। उसमें जो लिखा है, वे सब चीज़ें आपके लिए नहीं हैं। आपको जिसकी ज़रूरत है, उतनी ही बात आपके लिए है। आपको क्या ज़रूरत है, आपकी प्रकृति को क्या अनुकूल है, वही बात ले लेने की है। दूसरी सब बात अपने को क्या करनी है? भगवान ने शास्त्र तो सब के लिए लिखे हैं। अपनी प्रकृति को अनशन अनुकूल आए तो अनशन करना, अनुकूल न आए तो मत करना।


‘निजदोष क्षय’ का साधन


प्रश्नकर्ता : स्वरूप का ज्ञान न मिले, तब तक क्या करना चाहिए ?


दादाश्री : तब तक भगवान की बात है, उसकी आराधना करनी है। वीतराग भगवान की दो बातें करने की हैं। एक तो आलोचना, प्रतिक्रमण, प्रत्याख्यान करने चाहिए। भूल से अपने हाथ से दूसरे को लग जाए, तो हमे तुरंत ही आलोचना, प्रतिक्रमण, प्रत्याख्यान करना चाहिए। जितना आक्रमण या अतिक्रमण हुआ, उन सब की आलोचना, अपने गुरु हों, उन्हें लक्ष्य में रखकर, अपनी भूल को कबूल करनी चाहिए। फिर प्रतिक्रमण और प्रत्याख्यान करना चाहिए। प्रतिक्रमण कैश, ऑन द मोमेन्ट करना चाहिए। और दूसरी बात ये दूषमकाल है, आर्तध्यान और रौद्रध्यान के विचार होते हैं। उसमें विचार नहीं करना होता है तो भी हो जाता है, तो उसका भी आलोचना, प्रतिक्रमण, प्रत्याख्यान करना चाहिए। श्रीमद् राजचंद्र ने लिखा है, ‘मैं तो दोष अनंत का पात्र हूँ करुणाल।’ और दूसरा क्या कहते हैं कि ‘दिखे नहीं स्व-दोष तो तरें कौन उपाय?’ अपने दोष अपने को नहीं दिखे तो पार उतरने का मार्ग ही नहीं है। ये लोग दो सौ-दो सौ, पाँच सौ-पाँच सौ प्रतिक्रमण हर रोज़ करते हैं, तो आपके दोष आपको क्यों नहीं दिखते? मैं आपको बता दूँ? दोष होते हैं, फिर भी आपको नहीं दिखते तो उसका क्या कारण है?


प्रश्नकर्ता : आप बताइए।


दादाश्री : आपने दोष किए हैं, इसलिए आप ‘आरोपी’ हैं और आप जज भी हैं और आप वकील भी हैं। खुद ही वकील, खुद ही जज और खुद ही आरोपी। बोलिए, कितना गुनाह मालूम पड़ेगा? खुद जज है, इसलिए कहता है कि, ‘तू आरोपी हो या नहीं?’ तो वकील क्या प्लीडिंग करता है कि, ‘सब लोग ऐसा करते हैं, उसमें मेरा क्या गुनाह है?’ प्लीडर है या नहीं तुम्हारे पास? और इन ‘महात्माओं’ को प्लीडिंग नहीं होती, क्योंकि ये दोष होते ही ‘शूट ऑन साइट’ प्रतिक्रमण करते हैं। ‘शूट ऑन साइट’ इधर होता है न? जब हुल्लड़ होता है, तब डी.एस.पी. वहाँ ‘शूट ऑन साइट’ करने को कहता है। लेकिन अपने अंदर जब हुल्लड़ होता है, तब ‘शूट ऑन साइट’ होना चाहिए। जो दोष होता है, उसका प्रतिक्रमण करो। जितने प्रतिक्रमण किए उतने शुद्घ हो गए और प्रतिक्रमण नहीं किया तो फिर क्या होता है?


प्रश्नकर्ता : मल्टीप्लिकेशन होता है।


दादाश्री : ‘ज्ञानी पुरुष’ के अंदर तो दोष ही नहीं रहते, इसलिए उन्हें निग्र्रंथ बोला जाता है। स्वरूप का ज्ञान होने के बाद वकील नहीं रहता। आप खुद जज हैं, आप ही आरोपी हैं और वकील भी आप हैं, तो कितना गुनाह आपको दिखेगा? तुम्हारी कितनी गलती दिखेगी ?


प्रश्नकर्ता : अपनी गलती नहीं दिखेगी।


दादाश्री : क्यों नहीं दिखती?


प्रश्नकर्ता : क्योंकि अज्ञान है।


दादाश्री : हाँ, मगर आप वकील रखते हैं, वह वकालत करता है कि, सब लोग तो ऐसा करते हैं, इसमें मेरी क्या गलती है? ऐसा बोलता है कि ‘अपना कोई गुनाह नहीं है’।


प्रश्नकर्ता : ये वकील अपनी गलती को छुपाते हैं।


दादाश्री : हाँ, वकील सब गलतियों को छुपाते हैं। इन सभी ‘महात्माओं’ को हर रोज़ सौ-दो सौ गलतियाँ दिखती हैं और उतने प्रतिक्रमण भी करते हैं। आपने कितने प्रतिक्रमण किए?


प्रश्नकर्ता : कभी-कभी पश्चाताप हो जाता है।


दादाश्री : हाँ, ठीक है मगर पश्चाताप तो फॉरेन वाले के लिए है। अपने लोगों को तो प्रतिक्रमण करने हैं। ये साधु लोग जो प्रतिक्रमण करते हैं वह तो पुस्तक में अर्धमागधी भाषा में लिखा है, वही प्रतिक्रमण बोलते हैं। प्रतिक्रमण का यथार्थ अर्थ क्या है कि तुमने किसी के साथ अतिक्रमण किया तो फिर तुम्हारे को प्रतिक्रमण करना ही चाहिए। अतिक्रमण नहीं किया, तो प्रतिक्रमण करने की कोई ज़रूरत नहीं है। सहज भाव से, क्रमण से दुनिया चल रही है मगर अतिक्रमण यानी किसी को दु:ख हो जाए ऐसा तुम कुछ करोगे, तो फिर तुम्हारे को प्रतिक्रमण करना पड़ेगा।


जय सच्चिदानंद


  नमस्कार विधि


  *प्रत्यक्ष दादा भगवान की साक्षी में, वर्तमान में महाविदेह क्षेत्र में विचरते तीर्थंकर भगवान श्री सीमंधर स्वामी को अत्यंत भक्तिपूर्वक नमस्कार करता हूँ।            (४०)


*  प्रत्यक्ष दादा भगवान की साक्षी में, वर्तमान में महाविदेह क्षेत्र और अन्य क्षेत्रों में विचरते ॐ परमेष्टी भगवंतों को अत्यंत भक्तिपूर्वक नमस्कार करता हूँ।                                                                    (५)


*  प्रत्यक्ष दादा भगवान की साक्षी में, वर्तमान में महाविदेह क्षेत्र और अन्य क्षेत्रों में विचरते पंच परमेष्टी भगवंतों को अत्यंत भक्तिपूर्वक नमस्कार करता हूँ।                                                                    (५)


*  प्रत्यक्ष दादा भगवान की साक्षी में, वर्तमान में महाविदेह क्षेत्र और अन्य क्षेत्रों में विहरमान तीर्थंकर साहिबों को अत्यंत भक्तिपूर्वक नमस्कार करता हूँ।                                                                       (५)


*  वीतराग शासन देवी-देवताओं को अत्यंत भक्तिपूर्वक नमस्कार करता हूँ।                (५)


* निष्पक्षपाती शासन देवी-देवताओं को अत्यंत भक्तिपूर्वक नमस्कार करता हूँ। (५)


* चौबीस तीर्थंकर भगवंतों को अत्यंत भक्तिपूर्वक नमस्कार करता हूँ। (५)


*  श्री कृष्ण भगवान को अत्यंत भक्तिपूर्वक नमस्कार करता हूँ।       (५)


*  भरत क्षेत्र में हाल विचरते सर्वज्ञ श्री दादा भगवान को निश्चय से अत्यंत भक्तिपूर्वक नमस्कार करता हूँ।       (५)


*  दादा भगवान के सर्व समकितधारी महात्माओं को अत्यंत भक्तिपूर्वक नमस्कार करता हूँ।          (५)


*  सारे ब्रह्मांड के समस्त जीवों के रियल स्वरूप को अत्यंत भक्तिपूर्वक नमस्कार करता हूँ।          (५)


*  रीयल स्वरूप ही भगवत् स्वरूप है, इसलिए सारे विश्व को भगवत् स्वरूप से दर्शन करता हूँ।      (५)


*  रीयल स्वरूप ही शुद्धात्म स्वरूप है, इसलिए सारे विश्व को शुद्धात्म स्वरूप से दर्शन करता हूँ।     (५)


*  रीयल स्वरूप ही तत्त्व स्वरूप है, इसलिए सारे विश्व को तत्त्वज्ञान रूप से दर्शन करता हूँ।         (५)


(वर्तमान तीर्थंकर श्री सीमंधर स्वामी को परम पूज्य श्री दादा भगवान के माध्यम द्वारा प्रत्यक्ष नमस्कार पहुँचते है। कोष्ठक में लिखी संख्यानुसार उतनी बार प्रतिदिन बोलें)

redistributed and/or sold with any software provided that any reserved

names are not used by derivative works. The fonts and derivatives,

however, cannot be released under any other type of license. The

requirement for fonts to remain under this license does not apply

to any document created using the fonts or their derivatives.



DEFINITIONS

"Font Software" refers to the set of files released by the Copyright

Holder(s) under this license and clearly marked as such. This may

include source files, build scripts and documentation.



"Reserved Font Name" refers to any names specified as such after the

copyright statement(s).



"Original Version" refers to the collection of Font Software components as

distributed by the Copyright Holder(s).



"Modified Version" refers to any derivative made by adding to, deleting,

or substituting -- in part or in whole -- any of the components of the

Original Version, by changing formats or by porting the Font Software to a

new environment.



"Author" refers to any designer, engineer, programmer, technical

writer or other person who contributed to the Font Software.



PERMISSION & CONDITIONS

Permission is hereby granted, free of charge, to any person obtaining

a copy of the Font Software, to use, study, copy, merge, embed, modify,

redistribute, and sell modified and unmodified copies of the Font

Software, subject to the following conditions:



1) Neither the Font Software nor any of its individual components,

in Original or Modified Versions, may be sold by itself.



2) Original or Modified Versions of the Font Software may be bundled,

redistributed and/or sold with any software, provided that each copy

contains the above copyright notice and this license. These can be

included either as stand-alone text files, human-readable headers or

in the appropriate machine-readable metadata fields within text or

binary files as long as those fields can be easily viewed by the user.



3) No Modified Version of the Font Software may use the Reserved Font

Name(s) unless explicit written permission is granted by the corresponding

Copyright Holder. This restriction only applies to the primary font name as

presented to the users.



4) The name(s) of the Copyright Holder(s) or the Author(s) of the Font

Software shall not be used to promote, endorse or advertise any

Modified Version, except to acknowledge the contribution(s) of the

Copyright Holder(s) and the Author(s) or with their explicit written

permission.



5) The Font Software, modified or unmodified, in part or in whole,

must be distributed entirely under this license, and must not be

distributed under any other license. The requirement for fonts to

remain under this license does not apply to any document created

using the Font Software.



TERMINATION

This license becomes null and void if any of the above conditions are

not met.



DISCLAIMER

THE FONT SOFTWARE IS PROVIDED "AS IS", WITHOUT WARRANTY OF ANY KIND,

EXPRESS OR IMPLIED, INCLUDING BUT NOT LIMITED TO ANY WARRANTIES OF

MERCHANTABILITY, FITNESS FOR A PARTICULAR PURPOSE AND NONINFRINGEMENT

OF COPYRIGHT, PATENT, TRADEMARK, OR OTHER RIGHT. IN NO EVENT SHALL THE

COPYRIGHT HOLDER BE LIABLE FOR ANY CLAIM, DAMAGES OR OTHER LIABILITY,

INCLUDING ANY GENERAL, SPECIAL, INDIRECT, INCIDENTAL, OR CONSEQUENTIAL

DAMAGES, WHETHER IN AN ACTION OF CONTRACT, TORT OR OTHERWISE, ARISING

FROM, OUT OF THE USE OR INABILITY TO USE THE FONT SOFTWARE OR FROM

OTHER DEALINGS IN THE FONT SOFTWARE.

